CELEX: E2013P0006
Language: lv
Date: 2013-04-09 00:00:00
Title: Lihtenšteinas Firstistes tiesas ( Fürstliches Landgericht ) 2013. gada 9. aprīļa lūgums EBTA Tiesai sniegt konsultatīvo atzinumu lietā Metacom AG pret Rechtsanwälte Zipper & Collegen (Lieta E-6/13)

12.9.2013   
            
            
               LV
            
            
               Eiropas Savienības Oficiālais Vēstnesis
            
            
               C 263/10
            
         Lihtenšteinas Firstistes tiesas (Fürstliches Landgericht) 2013. gada 9. aprīļa lūgums EBTA Tiesai sniegt konsultatīvo atzinumu lietā Metacom AG pret Rechtsanwälte Zipper & Collegen
   
   (Lieta E-6/13)
   2013/C 263/11
   Lihtenšteinas Firstistes tiesa (Fürstliches Landgericht) 2013. gada 9. aprīļa vēstulē, kuru EBTA Tiesas kanceleja saņēma 2013. gada 15. aprīlī, lūdza EBTA Tiesai sniegt konsultatīvo atzinumu lietā Metacom AG pret Rechtsanwälte Zipper & Collegen par šādiem jautājumiem:
   
               1.
            
            
               Vai Eiropas advokāts, ierosinot tiesvedību citā EEZ valstī savā vārdā un ne saistībā ar trešās personas pilnvarām, var to darīt saskaņā ar Padomes 1977. gada 22. marta Direktīvu 77/249/EEK par pasākumiem, kas palīdz advokātiem sekmīgi īstenot brīvību sniegt pakalpojumus (1)?
            
         
               2.
            
            
               Vai Eiropas advokāta pienākums ziņot uzņēmējvalsts iestādēm (kā noteikts Lihtenšteinas Advokātu tiesību akta (Rechtsanwaltsgesetz) 59. pantā) ir savienojams ar Direktīvu 77/249/EEK un jo īpaši šīs direktīvas 7. pantu?
            
         
               3.
            
            
               Ja atbilde uz otro jautājumu ir apstiprinoša: ņemot vērā Padomes Direktīvu 77/249/EEK, ja Eiropas advokāts, kas sniedz pakalpojumus, nav ziņojis uzņēmējvalstij, vai tādā gadījumā attiecīgais advokāts zaudē tiesības pieprasīt advokāta honorāru saskaņā ar uzņēmējvalsts honorāru shēmu (Lihtenšteinā honorārus nosaka Advokātu honorāru tiesību akts (Gesetz über den Tarif für Rechtsanwälte und Rechtsagenten) un Advokātu honorāru regula (Verordnung über die Tarifansätze der Entlohnung für Rechtsanwälte und Rechtsagenten))?
            
         
               4.
            
            
               Ja Eiropas advokāts, kas sniedz pakalpojumus, ir ziņojis uzņēmējvalsts iestādēm, taču vēlākā datumā, vai tā rezultātā advokāts honorāru var pieprasīt saskaņā ar uzņēmējvalsts honorāru shēmu tikai par periodu, kas seko ziņošanai, bet ne par periodu, kad tika veikti procesuālie pasākumi pirms šī datuma?
            
         
               5.
            
            
               Ņemot vērā Direktīvu 77/249/EEK, vai atbilde uz trešo un ceturto jautājumu ir atkarīga no tā, vai tiesvedības sākumā uzņēmējvalsts tiesa uz Eiropas advokātu, kas ir iesaistīts pakalpojumu sniegšanā, attiecina pienākumu saskaņā ar valsts tiesību aktiem ziņot iestādēm?
            
         
      (1)  OV L 78, 26.3.1977., 17. lpp.